Bagong Hukbong Bayan - Wikipedia

# Bagong Hukbong Bayan

### Mula sa Tagalog Wikipedia, ang malayang ensiklopedya.

Ang Bagong Hukbong Bayan o NPA,ay isang grupo ng sibilyang hukbo na lumalaban para sa rebulusyong komunismo ng Pilipinas. Ito ay itinatag noong Marso 29, 1969. Ang NPA ay lumalaban ng isang "digmang bayan" bilang isang militar na braso ng Partido Komunista ng Pilipinas (CPP). Ang NPA ay naitala bilang isang terroristang grupo ng gubyerno ng Pilipinas, ang Estados Unidos, ang EU.[1]

Ang NPA ay nagmula sa Hukbalahap, ang grupong sandatahang ng maka-Soviet na Philippine Communist Party. Ang mga Huks ay lumabang muna sa mga Hapon na sumakop sa Pilipinas noong Ikalawang Digmaang Pandaigdig. Sa pamumuno ni Luis Taruc at ng sekretarya heneral ng partido komunista na si Jose Lava, ang Hukbalahap ay patuloy na lumaban sa mga kalaliyado ng Estados Unidos noong mga sinaunang gubyerno bago sumuko ang marami nito kay Presidente Ramon Magsaysay noong 1954. Sa kaagahan ng 1960s, ang komunistang pakikibaka ng Huk ay humina.

## [baguhin] Ang Pagkatatag

Matapos ang paghihiwalay ng Tsina at USSR, ang mga partidong komunista sa iba't ibang bahagi ng daigdig ay naghiwalay sa dalawang grupo na maka-USSR at maka-Maoist. Ang Partido Komunista ng Pilipinas ay humiwalay mula sa nakatatandang Philippine Communist Party noong Disyembre 26, 1968. Matapos ang tatlong buwan, noong Marso 29, 1969, nagtatag ng reporma sa lumang militia ng partido (Huks) ang CPP at pinalitan ang pangalan nito (Bagong Hukbong Bayan) sa anibersaryo ng pagtatag ng isang gerilyang hukbo laban sa Hapon noong 1942. Ang grupo ay naitatag noong si José María Sison at si senador Benigno Aquino, Jr. ay nakipagkita sa dating pinuno ng Huk na si Dante Buscayno.

Ang NPA ay sumusunod sa Maoism, at sinasabing lumalaban para sa idolohiyang konsepto na tinatawag na "Makabagong Demokrasya." Nagsimula sa 60 na mandirigma at 34 na rifle, ang NPA ay mabilis kumalat sa Pilipinas noong panahon ng diktatorya ni Ferdinand Marcos. Matapos ang deklarasyon ng Martial Law noong 1972, libo-libong studyante ang sumali sa hukbong ito.

Sa ikatuktok ng pagsibol nito, tinatayang mahigit-kumulang sa 25,000 ang nakasapi dito noong kaagahan ng 1980.

Ngunit sa kalagitnaan ng 1970s, ang mga pinuno ng CPP ay ikinulong at kabilang rito si Jose Maria Sison. Ang mga natirang pinuno ng NPA ang nagpatuloy sa pakikidigmang gerilya subalit nagsimula na silang lumabag sa karapatang pangtao, gumamit ng paraang extorsyon, panunukot ng tao at rebelyon. Napalayo ang NPA sa kanilang linyang pulitikal ng kanilang gerilyang pakikidigma at kanilang mga gawang pangmasa sa mga kalalawigan.

## [baguhin] Ang Ikalawang Pagtutuwid ng Landas

Noong dekada 90, ang Ikawalang Pagtutuwid ng Landas ay isinagawa upang subukang i-tama ang mga pagkakamali sa loob ng organisasyon noong dekada 80. Ito ay nagsimula noong 1992 at natapos ito sa pangkalahatan noong 1998. Nagbunga ito ng muling pagbangon ng kanilang rebulusyon sa Pilipinas. Dahil rin dito, natapos ang malawakang pagbabawas sa loob ng organisasyon na nagdulot ng pagkamatay ng libo-libong miyembro sa akusasyon ng pagiging isang deep penetration agent ng Sandatahang Lakas ng Pilipinas at ng komunidad ng intelihensya ng Philipinas. Ang dating mandirigma ng NPA na si Robert Francis Garcia ay isinulat ang nangyaring mga pagpatay sa kanyang librong To Suffer Thy Comrades at itinatag ang Peace Advocates for Truth, Healing and Justice (PATH), isang grupo na kinabibilangan ng mga nakaligtas sa "pagbabawas", mga pamilya ng biktima, kanilang mga kaibigan at mga sumusuporta sa kanila.

Inihayag ng NPA na sila ang responsable sa pagpaslang kay Colonel Nick Rowe ng Hukbong Estados Unidos na siyang nagtatag ng isang kurso noong 1989 na kung tawagin ay U.S. Army Survival, Evasion, Resistance, and Escape. Si Colonel Rowe ay parte ng isang programang pagtulong militar sa Sandatahang Lakas ng Pilipinas.

## [baguhin] Matapos ang 9/11

Ang group ay itinala ng Estados Unidos bilang isang teroristang organisasyon noong Agusto 2002 at sa European Union noon Nobyembre 2005. Ang nagtatag ng organisasyon na si Jose Maria Sison ay nakatira ngayon sa Netherlands bilang pag-exile sa kanyang sarili. Ang mga operasyon ng NPA ay madalas nasa kanayunan. Ang madalas nilang tugisin ang mga pulitiko, mga pulis, mga kriminal, mga taong nagmamay-ari ng lupa o negosyo at minsan ay mga ahente ng Estados Unidos sa Pilipinas. Madalas rin ay nangongolekta ng "rebulusyonaryong buwis" ang ilang elemento ng NPA sa mga nagmamay-ari ng maliliit na negosyo at mga nagbabalak maging pulitiko sa kanilang mga lugar. Noong 1995, ang CPP ay inilahad ang kanilang pagpayag sa mga relasyong magkasing-kasarian at noong 2005 ay nagsagawa sila ng unang kasalang magkasing-kasarian ng dalawang miyembro ng NPA.

Ang administrasyong Arroyo ay paputol-putol na nagkikipag-usap sa mga delegada ng NPA sa mga bansa sa Europe.

Noong Marso 2007, si Rep. Satur Ocampo ay inaresto sa salang pamamaslang kaugnay sa pangkaloobang "pagbabawas" sa loob ng CPP/NPA noong dekada 80.

## [baguhin] External links

- Project Ploughshares - Armed Conflict Report 2002, Philippines-CPP/NPA
- U.S. Embassy in Manila - Philippine Communist Party Designated Foreign Terrorist Group
- Statement of the NDFP Negotiating Panel in defense to the U.S. declaring CPP/NPA as a terrorist organization
- Gay communist rebels marry in Philippines
- New People's Army Extract of article about NPA's tactics and strategy, May 2006
- Video Demonstration of NPA "sparrow unit" assassination techniques Short documentary; no actual violence.

Retrieved from "http://tl.wikipedia.org../../../b/a/g/Bagong_Hukbong_Bayan_3b60.html"

Categories: Kasaysayan ng Pilipinas | Pulitika sa Pilipinas | Kasaysayang militar ng Pilipinas | Itinalang teroristang organisasyon

##### Views

- Artikulo
- Usapan
- Huling bersyon

##### Hanapin

##### Sa ibang wika

- Català
- Cebuano
- Deutsch
- English
- 日本語
- Português
- 中文